
Već nekih pet-šest godina molim Allaha dž.š. da mi podari čestitog muža i lijepu djecu. Međutim, još uvijek se nisam udala. Prestala sam činiti dovu, ne zbog toga što sam izgubila nadu u Allaha dž.š., nego zbog toga što mislim da mi je Allah, dž.š., dao ono što je za mene bolje. Da li sam pravilno postupila?


* 
* 
* 
* 
* 
* 
* 

 
Da li da upućujem dovu da mi Uzvišeni podari čestitog muža?

Iskrena ***[dova](https://pitajucene.com/search/dova/questions/ "Pretraži pitanja o dovama")***, u kojoj nema harama, uvijek ima svoje pozitivno mjesto zbog toga što je dova srž (suština) ibadeta tj. obožavanja Allaha dž.š. (vidi: Tirmizi, Kitabud-davat.) Nadalje, ispravna dova uvijek biva uslišana, jer Allah dž.š., kako stoji u hadisu kojeg prenosi Ahmed u Musnedu (Baki musnedul-muksirin br. 10709), daje onome ko Ga moli jedno od troje: usliša mu molbu dajući mu ono što moli; toliku mu nagradu ostavi za ***[ahiret](https://pitajucene.com/search/ahiret/questions/ "Pretraži pitanja o ahiretu")***; ukloni od njega na dunjaluku nevolju i belaj u visini onoga što moli.


Nadalje, u hadisu kojeg prenosi Muslim u poglavlju: Kitabuz-zikrived-duai vet-tevbeti vel-istigfar, kaže se da Allah d.ž. uslišava molbu svome robu ukoliko nepožuruje. U istom hadisu primjer požurivanja je to kad čovjek moli, ali mu se dova ne usliša, te on izgubi nadu i prestane moliti. Na osnovu prethodno rečenog, preporučio bih našoj sestri da nastavi sa iskrenom dovom Allahu, dž.š, jer, ukoliko je dova ispravna, nikada neće biti na gubitku, čak i kad ne bi doživjela da joj se traženo ispuni u toku života. Uz ovo, savjetovao bih je da ne bude previše izbirljiva kod izborasvoga životnog saputnika. Ukoliko je zaprosi čestit vjernik, lijepog morala, neka se odazove, jer možda će Allah dž.š. u tom braku dati veliko dobro.


Na pitanje odgovorio Dr. ***[Šukrija Ramić](https://pitajucene.com/search/%C5%A0ukrija+Rami%C4%87/answers/?page=2 "Pretraži odgovore od Šukrija Ramić")***  

Preuzeto sa stranice: <http://www.n-um.com>


